open-index/open-wikipedia-markdown huggingface dataset:
Manuel Schenkhuizen

**Manuel ”Grubby” Schenkhuizen** (s. 11. toukokuuta 1986 Nieuwegein, Alankomaat) on alankomaalainen tietokonepelaamisen ammattilainen. Hän on pelannut pääasiassa *[[Warcraft III|Warcraft III:ta]]* ja *[[Warcraft_III#The_Frozen_Thronen_tarina|Warcraft III: The Frozen Thronea]]*. Örkillä pelannut Schenkhuizen on voittanut yli 38 LAN-turnausta, joista kuusi on maailmanmestaruuksia. Vuonna 2011 hän siirtyi pelaamaan Starcraft II:ta, mutta on sittemmin palannut takaisin pelaamaan Warcraft III:ta, ja toimii nykyisin pelin suosittuna livestriimaajana. Hänen uransa koostuu lähinnä soolona pelaamisesta, mutta hän pelaa myös 2 vastaan 2 -otteluita muun muassa Arvid Fekkenin, Yoan Merloin sekä Olav Undheimin kanssa. Grubby kuului yhteen maailman menestyneimpään Warcraft 3 -tiimin, brittiläiseen 4Kingsiin. Sittemmin hän on kuulunut tanskalaiseen MeetYourMakersiin sekä pohjoisamerikkalaiseen Evil Geniusesiin.

## Aiheesta muualla
* Schenkhuizenin Twitch-pelikanava
22 asteen sivuavat kaaret

**22 asteen sivuavat kaaret** ovat 22 asteen renkaan ympärillä usein näkyviä kaaren muotoisia haloilmiöitä.

Kaarien muoto muuttuu voimakkaasti Auringon korkeuden vaihdellessa. Kun Aurinko on noin 40 asteen korkeudella, 22 asteen alla- ja ylläsivuavat kaaret voivat yhtyä ja muodostaa omenanmuotoisen kuvion. Kun Auringon korkeus ylittää 70 astetta, kaaret eivät enää erotu, sillä ne ovat sulautuneet 22 asteen renkaaseen.

## Esiintyminen
Kaaret näkyvät Suomessa keskimäärin 90 kertaa vuodessa.

## Katso myös
*46 asteen sivuavat kaaret
*Luettelo yleisimmistä haloilmiöistä

## Lähteet
* http://www.astro.utu.fi
Sivuavat kaaret

**Sivuavat kaaret** voivat olla seuraavia haloilmiöitä:

*22 asteen sivuavat kaaret
*46 asteen sivuavat kaaret
Álex Ubago

**Alejandro Martínez de Ubago Rodríguez** (s. 29. tammikuuta 1981 Vitoria-Gasteiz, Espanja) on espanjalainen poplaulaja ja -lauluntekijä, joka tunnetaan nimellä **Álex Ubago**.

## Diskografia

## Aiheesta muualla
* Álex Ubagon kotisivut
Recess: Taking the Fifth Grade

**Recess: Taking the Fifth Grade** on *[[Disneyn Välitunti]]* -piirrossarjaan pohjautuva animaatioelokuva, jonka tuotti Walt Disney Television Animation. Se julkaistiin vuonna 2003.

## Aiheesta muualla

*
Private Eye

**Private Eye** on vuonna 1961 perustettu satiirinen brittiläinen aikakauslehti. Se ilmestyy joka toinen viikko, ja sen levikki on noin 250&nbsp;000 kappaletta. Lehden päätoimittaja on Ian Hislop. *Private Eye* on Britannian suurilevikkisin ajankohtaisiin asioihin keskittynyt aikakauslehti.

*Private Eyen* perustivat Christopher Booker, William Rushton, Peter Usborne, Paul Foot, Andre Osmond, John Wells ja Richard Ingrams vuonna 1961. Lehden toimittajiin ja kuvittajiin kuuluivat Ralph Steadman, Wally Fawkes (“Trog”), Michael Heath, Bill Tidy, Terence Parkes (“Larry”), Barry Fantoni, Hector Breeze, Edward McClachlan, Timothy Birdsall, Sam Gross ja Gerald Scarfe.

## Lähteet

## Aiheesta muualla
* ''Private Eyen'' kotisivut.
Stefan Soltesz

**Stefan Soltesz** (6. tammikuuta 1949 Unkari – 22. heinäkuuta 2022) oli unkarilainen kapellimestari ja intendentti, joka työskenteli Saksassa. 

Soltesz opiskeli Wienissä Musiikin ja esittävien taiteiden korkeakoulussa johtamista, säveltämistä ja pianonsoittoa. 

Soltesz oli 1997–2013 Essenin Aalto-Theaterin musiikillinen johtaja eli Generalmusikdirektor ja intendentti. Hänen aikanaan Aalto-Theater nousi yhdeksi Saksan parhaista. Soltesz aloitti uransa harjoituspianistina, minkä jälkeen hän toimi monen maineikkaan kapellimestarin assistenttina. Christoph von Dohnányi nosti hänet Hampurin valtionoopperan kapellimestariksi, ja sen jälkeen hän vieraili kaikissa Euroopan merkittävissä oopperataloissa. Savonlinnan oopperajuhlilla hän johti kesällä 2009 oopperaorkesteria *[[Madame Butterfly]]n* esityksissä.

Soltesz kuoli heinäkuussa 2022. Hän lyhistyi johtaessaan Münchenin kansallisteatterin esitystä Richard Straussin oopperasta *Vaitelias vaimo* ja kuoli myöhemmin saman päivän aikana.

## Lähteet

## Aiheesta muualla
*Wienin valtionooppera, Stefan Soltesz 
*Savonlinnan oopperajuhlat, Stefan Soltesz
Svetlana Abrosimova

**Svetlana Olegovna Abrosimova** (, 9. heinäkuuta 1980 Leningrad) on venäläinen koripalloilija ja olympiamitalisti. Abrosimova on 188 senttiä pitkä ja hän painaa 76 kiloa.

Abrosimova on osallistunut Venäjän koripallojoukkueessa Sydneyn vuoden 2000 ja Pekingin vuoden 2008 kesäolympialaisiin. Jälkimmäisessä Venäjä voitti olympiapronssia. Hänellä on myös Euroopan mestaruus vuodelta 2007 ja Maailmancupin pronssia vuodelta 2003. Seuratasolla Euroopassa Abrosimova on voittanut Venäjän mestaruuden vuosina 2005&ndash;2007 ja 2009, Euroliigan 2005 ja 2007 sekä Venäjän cupin 2009.

Connecticutin yliopistossa UConnin joukkueessa Abrosimova voitti NCAA:n mestaruuden. Vuoden 2001 WNBA:n valintatilaisuudessa Minnesota Lynx valitsi hänet ensimmäisellä kierroksella (numerolla seitsemän). Pekingin olympialaisten 2008 jälkeen hän siirtyi Connecticut Suniin. WNBA:n ollessa tauolla, Abrosimova on edustanut useita eurooppalaisseuroja.

## Seurat
### WNBA
* 2001–2007 Minnesota Lynx 
* 2008–2009 Connecticut Sun 
* 2010–2011 Seattle Storm 
### Eurooppa
* 2001–2002 Gambrinus Brno 
* 2002–2003 Famila Schio 
* 2003–2004 UMMC Jekaterinburg 
* 2004–2006 Volgaburmash Samara 
* 2006–2007 WBC Spartak Moscow Region 
* 2007–UMMC Jekaterinburg 

## Lähteet

## Aiheesta muualla
* Abrosimova Peking olympialaisten sivuilla
* WNBA:n pelaajaprofiili
Vaihto

**Vaihto** tarkoittaa oikeustieteessä sopimusta, jolla irtaimen tai kiinteän esineen omistusoikeus luovutetaan toiselle siten, että vastikkeena on jotakin muuta kuin rahaa. Kun vastikkeena on sekä rahaa että tavaraa, pidetään oikeustointa vaihtona, jos tavaran arvo on vähintään puolet vaihdetun esineen arvosta. Jos tavaran arvo on vähemmän kuin puolet koko arvosta, on kyseessä kauppa.

Vaihtoon sovelletaan samoja oikeussääntöjä kuin kauppaankin. Kiinteistön vaihdossa on noudatettava kiinteistön kauppaa koskevia määräyksiä. Tilusvaihdoksi nimitetyssä maanmittaustoimituksessa maatilan tiluksia vaihdetaan toisen tilan tiluksiin. Se voidaan tietyin edellytyksin toimittaa, vaikka tilojen omistajat eivät kykene sopimaan vaihdosta. Vaihto on menettänyt merkitystään sopimusmuotona, mutta se on melko tavallinen esimerkiksi auto- ja maatalouskonekaupassa.

Vaihtoon sovelletaan kauppalakia (355/1987). Myyjän rahavaatimukseen sovelletaan samoja määräyksiä kuin kaupassakin. Myyjän vastaanottaman tavaran osalta hän on samassa asemassa kuin tavaran ostaja. Jos tavara osoittautuu virheelliseksi, voi myyjä vaatia sopimuksen purkamista, virheen korjaamista, hinnanalennusta tai vahingonkorvausta.

## Lähteet
Hallintonormi

**Hallintonormi** tarkoittaa laajasti ymmärrettynä hallintoelimen tekemää norminmuotoista päätöstä. Yleensä se ymmärretään suppeammin ja sillä tarkoitetaan vain sellaisia hallintoelinten määräyksiä ja ohjeita, joihin sisältyy ylemmän toimielimen suorittamaa alaistensa johtoa ja valvontaa. Hallintonormit koskevat tavallisesti teknisiä yksityiskohtia, jotka liittyvät lainsäädännön määräysten toimeenpanoon, talousarvion käytännön soveltamiseen tai suunnitelmien toteutukseen. Hallintonormin käytännön muoto on esimerkiksi hallintopäätös, menettelyohje, soveltamismääräys tai yleiskirje.

Yksityisille henkilöille tai oikeushenkilöille viranomainen ei voi hallintonormilla luoda velvollisuuksia, vaan ne kohdistuvat ainoastaan toisiin hallintoelimiin tai niiden henkilöstöön. Hallintonormin määräyksen laiminlyönti tai sen vastainen menettely on virkarikos. Ohjeet eivät sen sijaan yleensä sido virkamiestä samalla tavoin.

## Lähteet
Erdősin–Selfridgen lause

Lukuteoriassa **Erdősin–Selfridgen lauseen** mukaan peräkkäisten kokonaislukujen tulo ei voi olla kokonaisluvun potenssi. Erdős ja Selfridge todistivat artikkelissaan itse asiassa vahvemman tuloksen: Olkoot k,l,n kokonaislukuja, joille k>2, l>2 ja n+k\geq p^{(k)}, missä p^{(k)} on pienin alkuluku, joka on vähintään k. Tällöin on olemassa alkuluku p\geq k, jolle \alpha_p\not\equiv 1\pmod l, missä \alpha_p on p:n potenssi, joka jakaa luvun \prod_{i=1}^k(n+i).

## Lähteet
* Erdős, P. & Selfridge, J. L.:*The product of consecutive integers is never a power*, Illinois J. Math. 19 (1975), 292-301.
Harmaakaljumesikko

**Harmaakaljumesikko** (*Melipotes fumigatus*) eli aiemmalta nimeltään **kaljunaamamesikko** on Papua-Uudessa-Guineassa ja Indonesiassa esiintyvä mesikkoihin kuuluva varpuslintulaji.

## Koko ja ulkonäkö
Pituudeltaan harmaakaljumesikko on noin 22&nbsp;cm. Selästään lintu on tumman ruskeanharmaa. Vatsa ja rinta ovat harmaat; rinta on muuta alaruumista vaaleampi. Silmänympärykset ovat lajilla paljaat ja väriltään punaiset, oranssit tai keltaiset. . Laji muistuttaa ulkonäöltään marmorimesikkoa (*Pycnopygius cinereus*); marmorimesikolla on kuitenkin siniharmaat silmänympärykset ja rinnassa valkeita laikkuja. 

## Levinneisyys ja elinympäristö
Harmaakaljumesikkoa esiintyy Indonesiassa ja Papua-Uudessa-Guineassa . Papua-Uudessa-Guineassa populaatio on keskittynyt maan keskiosan vuoristosademetsiin ja metsien reunamille. Lisäksi lajia esiintyy puutarhoissa ja puistoissa. . Laji elää tavallisimmin metsissä, jotka sijaitsevat 1&nbsp;000&ndash;4&nbsp;200 metrin korkeudella merenpinnasta. 

## Elintavat ja ravinto
Harmaakaljumesikko ei ole yhtä äänekäs ja vilkas kuin useat muut mesikkolajit: Se saattaa istuksia puussa pitkänkin aikaa hiljaa.  Lajin pesimäkausi kestää elokuusta lokakuulle. Pesä on harva ja kuppimainen; lintu rakentaa sen lehdistä ja sammaleesta. Naaras munii yhden munan, ja kuoriutunutta poikasta ruokitaan hedelmillä.

Harmaakaljumesikko syö hedelmiä ja marjoja puista ja pensaista  sekä myös hyönteisiä. 

## Lähteet
Aila Niinimaa-Keppo

**Aila Niinimaa-Keppo** (30. tammikuuta 1952 Oulu – 20. kesäkuuta 2009 Vantaa) oli suomalainen toimittaja ja viestintäalan yrittäjä, joka oli julkisuudessa erityisesti Suomi–Georgia-seuran puheenjohtajana.

Niinimaa-Keppo opiskeli Markkinointi-instituutissa ja suoritti yliopistossa viestintäalan arvosanoja. Hän oli alkuun Mainos-renkaan ja Finnsov-matkojen palveluksessa mutta perusti oman viestintäyrityksen Prominorin ('pienemmän puolesta') vuonna 1987. Niinimaa-Keppo oli aloitteentekijänä Suomi–Georgia-seuran perustamiseksi 1989. Herätteenä sille oli hänen matkansa Tbilisiin juuri, kun siellä tukahdutettiin väkivaltaisesti neuvostovastaiset mielenosoitukset. Hän välitti tapahtumat suomalaisille tiedotusvälineille. Vuoden 1991 presidentinvaaleissa hän taisteli Zviad Gamsahurdian valinnan puolesta ja kirjoitti seuraavan vuoden vallankaappauksesta kirjan *Shevarnadzen valhe*.

## Teokset
* 
* 

## Lähteet
Lady Pank

**Lady Pank** on puolalainen rockyhtye, joka aloitti vuonna 1981. Vuonna 1985 yhtye esiintyi Ruisrock-festivaaleilla.

## Jäsenet

* Jan Borysewicz (1981)
* Janusz Panasewicz (1982)
* Kuba Jabłoński (1994)
* Krzysztof Kieliszkiewicz (1994)
* Michał Sitarski (2001)

## Diskografia

**Lady Pank* (1983)
**Ohyda* (1984)
**[[Drop Everything]]* (1985) MCA Records
**LP 3* (1986)
**O dwóch takich, co ukradli Księżyc cz. I* (1986)
**O dwóch takich, co ukradli Księżyc cz. II* (1987)
**Tacy sami* (1988)
**Zawsze tam, gdzie ty* (1990)
**Lady Pank '81-'85* (1992)
**Nana* (1994)
**"Mała wojna" akustycznie* (1995)
**Ballady* (1995)
**Gold* (1995)
**The Best of Lady Pank* (1990)
**Międzyzdroje* (1996)
**Zimowe graffiti* (1996)
**W transie* (1997)
**Łowcy głów* (1998)
**Koncertowa* (1999)
**Złote przeboje* (2000)
**Nasza reputacja* (2000)
**Besta Besta* (2002)
**The Best - "Zamki na piasku"* (2004)
**Teraz* (2004)
**Strach się bać* (2007)
**Maraton* (2011)
* *Miłość i władza* (2016)
* *Zimowe graffiti 2* (2017)
* *LP1* (2018)
* *LP40* (2021)
* *45* (2025)

## Aiheesta muualla

* Lady Pank -keskustelupalsta
Isak Kaitera

**Isak (Iikka) Kaitera** (20. helmikuuta 1885 Liminka – 26. huhtikuuta 1941) oli suomalainen Oulussa asunut liikemies joka toimi aktiivisesti suojeluskunnissa ja Lapuan liikkeen piirissä.

Kaiteran vanhemmat olivat maanviljelijä Iikka Kaitera ja Maria Sofia Snellman. Hän kävi 4 luokkaa yhteiskoulua ja Raahen Porvari- ja Kauppakoulun 1905–1909. Kaitera oleskeli sitten Berliinissä 1910–1912. Palattuaan Suomeen hän toimi *Oulun Elanto Oy*:n toimitusjohtajana 1912 ja Oulun läänin keskinäisen paloapuyhdistyksen ja eläinvakuutusyhdistyksen toimitusjohtajana 1913.

Kaitera oli mukana perustamassa Oulun suojeluskuntaa lokakuussa 1917 ja Suomen sisällissodan aikana hän oli Oulun ja Pohjolan piirin edustajana valkoisten ylipäällikkö C. G. E. Mannerheimin neuvottelukunnassa. Kaitera toimi sittemmin Oulun suojeluskunnan piiripäällikkönä ja oli Suojeluskuntain Kauppa Oy:n, Suojeluskuntain Ase- ja Konepaja Oy:n sekä Suojeluskuntain Kustannus Oy:n hallitusten jäsen yhtiöiden perustamisesta lähtien.

Kaitera oli Liittopankki Oy:n Oulun konttorin johtajana 1928–1932 ja Oulussa ilmestyneen sanomalehti Kaikua kustantaneen *Kirjola Oy*:n toimitusjohtajana 1932–1941. Kaitera oli myös Kaiun päätoimittajana 1933–1941 sen jälkeen kun IKL valtasi lehden 1933. Kaiku oli tässä vaiheessa Kokoomuksen ja IKL:n yhteinen äänenkannattaja Oulussa. Kunnallispolitiikassa Kaitera oli Oulun kaupunginvaltuuston jäsen 1931–1936, Oulun kaupungin kunnallisraatimies 1940–1941 sekä lisäksi hän toimi Latvian varakonsulina Oulussa 1926–1940.

Iikka Kaitera oli naimisissa vuodesta 1917 Aura Alina Hurmerinnan kanssa.

## Lähteet
* Wikiaineisto: Kuka kukin oli 1961
* Kokoomuspuolue ja pohjoiset maakuntalehdet (Kaiku-lehdestä)
Seututie 435

**Seututie 435** on Savonlinnan Kallislahdesta Sulkavan kirkonkylän ohitse Sulkavan Siikakoskelle johtava seututie.

## Reitti ja tieyhteydet
* Kallislahti (vt 14)
* Pihlajalahti (yt 15190, yt 15191)
* Nuutila (yt 15187)
* Iitlahti (st 438)
* Kesämäki (yt 4351, yt 4371)
* Pieksuu (yt 15181)
* Pieksänlahti (st 436), yt 15179)
* Sairalanmäki (st 434, yt 15182)

## Lähteet
*

## Aiheesta muualla
Guy Hendrix Dyas

**Guy Hendrix Dyas** on brittiläinen elokuvien tuotantosuunnittelija. Opiskeltuaan Lontoo Royal College of Art -taideopistolla ja työskenneltyään Sonyn teollisena muotoilijana Tokiossa, Dyas muutti San Franciscoon työskennelläkseen Industrial Light & Magicille. Vuonna 2002 hän valmistui tuotantosuunnittelijaksi ja hänen ensimmäinen työnsä oli Bryan Singerin elokuvassa *[[X-Men 2]]*, jota seurasi Terry Gilliamin *[[Grimmin veljekset (elokuva)|Grimmin veljekset]]*. Osa Dyasin töistä voi löytää Lontoon designmuseosta sekä Tokion Wakitan taidemuseosta.

## Filmografia tuotantosuunnittelijana

## Aiheesta muualla
*
Alan Rees (kilpa-autoilija)

**Alan Brinley Rees** (12. tammikuuta 1938 Langstone, Monmoutshire – 6. syyskuuta 2024 Ascot, Berkshire) oli brittiläinen Formula 1 -kuljettaja.

## Ura
Rees osallistui kolmeen F1-osakilpailuun kausina 1966–1967. Hän oli parhaimmillaan seitsemäs Saksan GP:ssä 1967. Hän ajoi kilpailussa F2-luokan autolla.

Kilpauransa jälkeen Rees liittyi March-tallin osaomistajaksi. Myöhemmin hänestä tuli Shadow-tallin tallipäällikkö ja sen jälkeen Arrowsin osaomistaja.

## Lähteet

## Aiheesta muualla
* Alan Rees
Jimmy Reece

**James 'Jimmy' Reece** (17. marraskuuta 1929 Oklahoma City, Oklahoma – 28. syyskuuta 1958 Trenton, New Jersey) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun kuusi kertaa kausilla 1952 ja 1954–1958. Hän oli parhaimmillaan 6. vuoden 1958 kilpailussa, mutta ei saavuttanut pisteitä sen ajan säännöillä. Vuonna 1954 Reece osallistui myös Bobby Ball Memorial Race -kilpailuun, jossa auto pyörähti ympäri ja hän kolaroi seinään saaden vakavia vaurioita keuhkoihin, olkapäähän sekä sisäelimiin. Reece sai surmansa vuonna 1958 USAC:n järjestämässä Champ Carin Trenton International Speedwayn kilpailussa, kun hänen autonsa sisäradanpuoleiset pyörät keräsivät likaa radalta ja muuttivat auton suuntaa aitausta kohden. Hän sai kolarin seurauksena monia vammoja ja kuoli ambulanssissa.

## Lähteet
Aaltopuisto

**Aaltopuisto** (), aiemmalta nimeltään Neekerikylä (), on asuinalue Vaasassa. Alvar Aalto suunnitteli vuonna 1946 alueen 30 hehtaarin ja 3 000 asukkaan lähiöksi, mutta suunnitelmasta toteutui vain osa, ja asuinalue sai alkuperäisen nimensä ­rakennusten tummasta värityksestä. Alvar Aallon suunnittelemat rivitalot osoitteessa Neekerikylä 1–5 ovat Alvar Aalto -museon rakennusperintöosaston suojelurekisterissä.

Neekerikylän nimeä on pidetty loukkaavana eivätkä kaikki alueen asukkaat ole pitäneet nimestä. Kadun nimi muutettiin virallisesti vuonna 2013. Muutosta kannattivat suurin osa alueen asukkaista kuten myös vähemmistöoikeusasiamies. 

## Lähteet
Kaarle Knuutila

**Kaarle Oskar (K. O.) Knuutila** (7. joulukuuta 1868 Vampula – 29. huhtikuuta 1949 Uskela) oli suomalainen maanviljelijä, liikemies ja kunnallisneuvos, joka oli myös Suomalaisen puolueen kansanedustajana.

Knuutilan vanhemmat olivat talollinen Karl Knuutila ja Mariana Lovisa Karlintytär.  Hän kävi kiertokoulun ja toimi sitten maanviljelijänä Vampulassa vuoteen 1898 saakka viljellen omistamaansa Kärväselän Knuutilan taloa. Knuutila omisti Arpalahden kartanon Perniössä 1899–1904, Spurilan kartanon Paimiossa 1905–1916, Ispoisten kartanon Kaarinassa 1919–1923 ja lopuksi Viksbergin kartanon Tammelassa. Hän perusti meijerin ja tiilitehtaan ja oli mukana perustamassa Länsi-Suomen Osake-Pankkia. Knuutila sai kunnallisneuvoksen arvon 1928.

Knuutila oli kansanedustajana 1907–1908 ja 1910–1914 edustaen Turun läänin eteläistä vaalipiiriä. Vuonna 1918 Knuutila lahjoitti miljoona markkaa Turkuun perustettavan suomalaisen yliopiston pohjarahastoon.

Kaarle Knuutila oli naimisissa vuodesta 1886 Aleksandra Matintytär Laatin kanssa. Hän jäi leskeksi 1918.

## Lähteet
* 
* Wikiaineisto: Kuka kukin oli 1961
Lauren Shuler Donner

**Lauren Shuler Donner** (s. 23. kesäkuuta 1949) on yhdysvaltalainen elokuvatuottaja.

Shuler toimi ensimmäisen kerran tuottajana Michael Keatonin vuoden 1983 menestyskomedialle *[[Varokaa, isä on irti!]]* Tämän jälkeen hän siirtyi elokuvaan *[[Ladyhawke – Legenda haukasta]]*, jossa hän toimi yhdessä tulevan aviomiehensä, Richard Donnerin, kanssa. Sittemmin hän on toiminut muun muassa elokuvien *[[Free Willy – pelastakaa Willy]]*, *[[X-Men (elokuva)|X-Men]]* ja *[[Constantine (elokuva)|Constantine]]* parissa.

## Filmografia
Toiminut tuottajana ellei toisin mainita.
* *[[Thank God It's Friday]]* (1978) (apulaistuottaja) 
* *[[Amateur Night at the Dixie Bar and Grill]]* (1979, televisioelokuva)
* *[[Varokaa, isä on irti!]]* (1983)
* *[[Ladyhawke – Legenda haukasta]]* (1985)
* *[[St. Elmo's Fire]]* (1985)
* *[[Pretty in Pink]]* (1986)
* *[[Three Fugitives]]* (1989)
* *[[Tappava ase 3]]* (1992) (cameo, Richard Donnerin elokuva)
* *[[Lento unelmiin]]* (1992)
* *[[Dave (elokuva)|Dave]]* (1993)
* *[[Free Willy – pelastakaa Willy]]* (1993)
* *[[Free Willy (televisiosarja)|Free Willy]]* (1994, televisiosarja)
* *[[The Favor]]* (1994)
* *[[Maverick (elokuva)|Maverick]]* (1994)  (cameo, Richard Donnerin elokuva)
* *[[Free Willy 2]]* (1995)
* *[[Ammattitappajat]]* (1995)
* *[[Tulivuori (elokuva)|Tulivuori]]* (1997)
* *[[Free Willy 3: The Rescue]]* (1997)
* *[[Bulworth]]* (1998)
* *[[Sinulle on postia (elokuva)|Sinulle on postia]]* (1998)
* *[[Minä päivänä tahansa]]* (1999)
* *[[X-Men (elokuva)|X-Men]]* (2000)
* *[[Out Cold]]* (2001)
* *[[Just Married]]* (2003)
* *[[X-Men 2]]* (2003)
* *[[Aikamatka (elokuva)|Aikamatka]]* (2003)
* *[[Constantine (elokuva)|Constantine]]* (2005)
* *[[She’s the Man]]* (2006)
* *[[X-Men: Viimeinen kohtaaminen]]* (2006)
* *[[Unaccompanied Minors]]* (2006)
* *[[Semi-Pro]]*  (2008)
* *[[Mehiläisten salaisuudet]] (2008)
* *Friikkisirkus: Vampyyrin oppipoika* (2009)
* *Koirahotelli*  (2009)
* *X-Men Origins: Wolverine (2009)
* *[[X-Men: First Class]]* (2011)
* *[[Wolverine (elokuva)|Wolverine]]* (2013)
* *[[X-Men: Days of Future Past]]* (2014)
* *[[Deadpool (elokuva)|Deadpool]]* (2016)
* *[[X-Men: Apocalypse]]* (2016)
* *[[Legion (televisiosarja)|Legion]]* (2017–, televisiosarja)
* *[[Logan (elokuva)|Logan]]* (2017)
* *[[The Gifted (yhdysvaltalainen televisiosarja)|The Gifted]]* (2017–2019, televisiosarja)
* *[[Deadpool 2]]* (2018)
* *[[X-Men: Dark Phoenix]]* (2019)
* *[[The New Mutants]]* (2020)
* *[[Deadpool & Wolverine]]* (2024)

## Aiheesta muualla
* 
*
Robert Kelly (sarjakuvahahmo)

**Robert Edward Kelly** on fiktiivinen hahmo, joka esiintyy Marvel Comicsin sarjakuvissa. Hän on Yhdysvaltain senaattori, joka aloitti uransa mutanttien vastaisella vaaliohjelmalla toimien *[[Ryhmä-X]]* -lehtien antagonistina. Hahmo on Chris Claremontin ja John Byrnen luoma ja se esiintyy ensimmäisen kerran *Uncanny X-Men* -sarjakuvasarjan lehdessä 133.

## Hahmon elämäkerta
Senaattori Robert Kelly nähtiin ensimmäisen kerran kokoontumisessa Helvetintulen klubilla, missä mutanttiterroristi Aivo loi hänelle illuusion Ryhmä-X:n Kykloopista ammuskelemassa säteellään yleisöä. Tämän myötä hänessä heräsi mutanttivastaisuutta ja hän alkoi tukea mutanttien rekisteröimistä sekä Vahtien käyttöönottoa.

Kelly näytteli merkittävää osaa *Menneen tulevaisuuden päivät* -tarinassa. Siinä Ryhmä-X pysäyttää Mystikon ja Pahojen Mutanttien Veljeskunnan, jotka yrittävät murhata Kellyn. Ryhmä-X oli saanut tietää, että murhayrityksen onnistuttua koko mutanttikunnan tulevaisuus olisi vaarassa ja heidät kaikki olisi eliminoitu lähes täysin.

Kun Kelly esiintyi seuraavan kerran *Uncanny X-Menin* numerossa 246, hän oli naimisissa Sharonin kanssa, joka oli toiminut aikaisemmin Helvetintulen Klubilla palvelustyttönä. Tavatessaan Sebastian Shaw’n myöhemmin, Kelly järkyttyi nähdessään vaimonsa astuvan sisään entisessä palvelijanasussaan. Sharon pahoitteli tätä tosissaan ja sanoi ettei olisi pukeutunut asuun muuten kuin Kellyn ja Shawin seurassa. Sharon kuitenkin kuolee seuraavassa lehdessä, jossa hän saa surmansa sivullisena Roguen ja Vahdin taistelun aikana. Tämä saa Kellyn vastustamaan mutantteja yhä vahvemmin.

Kelly pysyi aktiivisena mutanttien vastustajana pitkään, mutta lopulta muuttui avarakatsesemmaksi ja suvaitsevaisemmaksi mutantteja kohtaan, luvaten Ryhmä-X:lle toimivansa mutanttien oikeuksien puolesta. Tämä kuitenkin koitui hänen kohtalokseen, sillä puhuessaan mutanttien puolesta mutantteja vastustava aktivisti Alan Lewis tappoi Kellyn uskottuaan tämän pettäneen ihmiset. Edes Kellyn henkivartijana toiminut Cable ei kyennyt auttamaan senaattoria vaan tämä kuoli Cablen käsivarsille.
Iisakki Vahe

**Isak (Iisakki) Vahe** (14. heinäkuuta 1860 Eura – 3. tammikuuta 1929 Haapavesi) oli suomalainen maanviljelijä ja kunnallisneuvos joka oli Suomalaisen puolueen kansanedustajana.

Vaheen vanhemmat olivat rusthollari Johan Vähävahe ja Karolina Vilhelmina Isakintytär. Hän toimi maanviljelijänä Eurassa 1881–1885, Pöytyällä 1885–1895 ja vuodesta 1895 Haapavedellä. Vahe sai kunnallisneuvoksen arvon 1928.

Vahe oli kansanedustajana 1907–1909 ja 1910–1917 edustaen Oulun läänin eteläistä vaalipiiriä. Hän oli Haapaveden kuntakokouksen puheenjohtajana ja kuului Haapaveden kansanopiston johtokuntaan.

Iisakki Vahe oli naimisissa kolme kertaa: 1885–1890 Amanda Maria Lukkolan kanssa (jäi leskeksi), 1895–1913 Miili Sarénin kanssa (jäi leskeksi) ja vuodesta 1914 Emma Loviisa Järven kanssa. 

## Lähteet
*
Waldemar Wickholm

**Julius Waldemar** (joidenkin lähteiden mukaan **Valdemar**) **Wickholm** (7. marraskuuta 1890 Snappertuna – 20. heinäkuuta 1970 Porvoo) oli suomalainen yleisurheilija. Hän edusti seuratasolla HIFK:ta.

Wickholm sijoittui Tukholman olympialaisissa 1912 kymmenottelussa seitsemänneksi kerättyään tuolloisen pistetaulukon mukaan 7&nbsp;058,795&nbsp;pistettä. Jim Thorpen hylkäyksen jälkeen Wickholm nousi kilpailun kuudenneksi. 110&nbsp;metrin aitajuoksussa hän eteni välieriin. Antwerpenin olympialaisissa 1920 Wickholm sijoittui kymmenottelussa kuudenneksi pistein 6&nbsp;405,460. Hän oli paras ottelun 400&nbsp;metrillä ajalla 52,8 ja 1&nbsp;500&nbsp;metrillä ajalla 4.45,6. Hän osallistui lisäksi 400&nbsp;metrin aitajuoksuun karsiutuen alkuerissä. Vuonna 1917 hän oli ensimmäinen kymmenottelun maailmantilastossa. 

Wickholm saavutti Kalevan kisoissa 100&nbsp;metrillä kultaa 1914, hopeaa 1919 ja pronssia 1917. 200&nbsp;metrillä hän sai kultaa 1913, 1914 ja 1917 sekä hopeaa 1919 ja 1920. 400 metrillä hän voitti Suomen-mestaruuden 1913, 1914, 1915 ja 1917 sekä oli toinen 1919 ja 1920. 110&nbsp;metrin aitajuoksussa hän sai SM-kultaa 1913, 1914, 1915, 1917 ja 1919, hopeaa 1921 ja 1922 sekä pronssia 1918. 400&nbsp;metrin aitajuoksussa hän sai kultaa 1917 sekä hopeaa 1918, 1919, 1921 ja 1922. Pituushypyssä Wickholm oli SM-kilpailuissa kolmas 1914 ja 1919. Viisiottelussa hän sai kultaa 1914 ja pronssia 1918 sekä kymmenottelussa kultaa 1915.

Wickholm teki lukuisia yleisurheilun Suomen-ennätyksiä. Vuonna 1911 hän juoksi 110 metrin aitajuoksussa 16,7, joka pysyi Suomen-ennätyksenä seuraavaan vuoteen, kunnes Lauri Karimo rikkoi sen. Vuonna 1912 hän teki kymmenottelun Suomen-ennätyksen, silloisen pistetaulukon mukaan 7&nbsp;058,795, sarjalla 11,5–595–11,09–160–52,3–17,0–29,78–325–42,58–4.43,9. Hän paransi ennätystä vuonna 1914 lukemiin 7&nbsp;218. John Svanström onnistui rikkomaan ennätyksen vielä samana vuonna, mutta Wickholm teki vuonna 1915 sarjan 11,5–650–11,25–170–51,5–16,7–34,02–303–45,30–4.47,5, josta kertyi 7&nbsp;703,045 pistettä. Tämä paransi Svanströmin ennätystä 168,345 pisteellä. Ennätys pysyi voimassa vuoteen 1920 saakka, kunnes Paavo Jaale onnistui parantamaan sitä.

Vuonna 1913 Wickholm sivusi 200 metrin juoksussa Uuno Railon Suomen-ennätystä 23,4. Hän jakoi ennätyksen vuoteen 1916 asti, kunnes Erkki Kättö otti sen nimiinsä. Wickholm juoksi 1913 myös uuden 400 metrin Suomen-ennätyksen 51,3. Aika oli 0,6 sekuntia nopeampi kuin Lauri Pihkalan edellinen ennätys. Axel Kuffschinoff onnistui parantamaan tätä ennätystä lopulta vuonna 1917. Wickholm juoksi vielä vuonna 1917 uuden Suomen-ennätyksen 59,1 400 metrin aitajuoksussa. Tämä aika alitti Kätön Suomen-ennätyksen 0,2 sekunnilla. Ennätys pysyi voimassa vuoteen 1919, kunnes Erik Wilén rikkoi sen.

Wickholm teki 110&nbsp;metrin aitajuoksussa ennätyksensä 15,8 Helsingissä 1919. 400&nbsp;metrin aidat hän juoksi parhaimmillaan 58,2 Antwerpenissa 1920. Kymmenotteluennätyksensä 5969 hän teki Malmössä 1914.

## Lähteet
* 

### Viitteet
Östra kyrkogården (Göteborg)

**Östra kyrkogården** on Göteborgin kolmanneksi suurin hautausmaa.

Hautausmaa on pinta-alaltaan 25,3 hehtaaria, ja sisältää 17&nbsp;717 hautapaikkaa ja on noin 150&nbsp;000 henkilön viimeinen lepopaikka. Hautausmaan muodossa on kaksi ympyrää ja kaksi kukkulaa.

Östra kyrkogårdenin hautausmaalle on haudattu paljon teollisuus- ja kauppamiehiä sekä muita tunnettuja henkilöitä, kuten Ivar Arosenius, Karin Boye, Sven Rydell, Eric Lemming, ja Viktor Rydberg.

## Katso myös
* Västra kyrkogården, Göteborg

## Lähteet

## Aiheesta muualla
Tilastollisen kuvauksen perusteet käyttäytymistieteissä

**Tilastollisen kuvauksen perusteet käyttäytymistieteissä** on vuonna 1980 ilmestynyt tietoteos, jonka on tehnyt Kai Karma ja julkaissut Kustannusosakeyhtiö Otava.

## Sisällys

*Käyttäjälle
*Kuvauksen lähtöaineisto
*Yksiulotteiset jakaumat
*Kaksiulotteiset jakaumat: ristiintaulukointi
*Asteikkotyypit
*Keskiluvut
*Hajaantumisluvut
*Normaalijakauma, standardipisteet
*Korrelaatio
*Harjoitustehtäviä

## Lähteet

*
Alfred Retulainen

**Alfred Retulainen** (5. maaliskuuta 1860 Tyrväntö – 11. marraskuuta 1929 Urjala) oli suomalainen maanviljelijä ja kunnallisneuvos, joka oli Suomalaisen puolueen ja Kokoomuksen kansanedustajana.

Retulaisen vanhemmat olivat rusthollari Elias Retula ja Henrika Wilhelmiina Ali-Kartano. Hän kävi kansakoulun ja toimi maanviljelijänä Urjalassa 1882–1929. Retulainen oli myös Urjalan meijeriyhtiön esimies ja isännöitsijä 1888–1902. Hän sai kunnallisneuvoksen arvon 1925.

Retulainen kuului vuoden 1899 suureen lähetystöön Urjalan edustajana. Hän oli kansanedustajana 1914–1919 edustaen Hämeen läänin eteläistä vaalipiiriä. Kokoomuksen eduskuntaryhmään hän kuului 8. joulukuuta 1918 lähtien. Retulainen oli presidentin valitsijamies vuoden 1925 presidentinvaaleissa. Hän kuului Suomalaisen puolueen ja Kokoomuksen puoluevaltuustoihin ja oli Urjalan kuntakokouksen puheenjohtaja ja Urjalan kunnanvaltuuston jäsen.

Alfred Retulainen oli naimisissa vuodesta 1881 Amanda Johanna Kassarin kanssa.

## Lähteet
* 

### Viitteet
E. C. Osondu

**E. C. Osondu** on nigerialainen kirjailija, joka on kirjoittanut erityisesti novelleja. Hänelle on myönnetty novellista ”Waiting” vuoden 2009 Caine-palkinto, jonka saajaehdokkaana on hän oli jo vuonna 2007 teoksella *Jimmy Carter’s Eyes*. Osondun kertomuksia ovat julkaisseet *Agni*, *Vice* ja *Fiction*.

Nigeriassa Osondu oli mainostoimistossa copywriterina. Vuonna 2008 hän oli luovan kirjoittamisen stipendiaattina Yhdysvalloissa Syracusen yliopistossa. Hän on asunut Yhdysvalloissa heinäkuusta 2009 lähtien.

Lokakuussa 2008 Guernica-aikakauslehdessä ilmestynyt ”Waiting” kuvaa elämää pakolaisleirissä lapsen näkökulmasta. Lehden kirjallisuustoimittaja toteaa, että ”se ei ole mahtaileva eikä sisällä liiallisesti kirjallista kikkailua, vaan on hyvin kerrottu tarina sellaisesta elämästä, jota useimmat meistä eivät voi edes kuvitella”. Palkintosumma oli arvoltaan 10&nbsp;000 puntaa ja lisäksi siihen liittyi mahdollisuus asua kuukauden ajan Georgetownin yliopistossa Washingtonissa. Osondun ”Voice of America” sisältyy teokseen *Gods and Soldiers: The Penguin Anthology of Contemporary African Writing* (2009).

## Lähteet
* The Caine Prize for African Literature 
* Flood, Alison. "EC Osondu takes £10,000 'African Booker'." *The Guardian* 7. heinäkuuta 2009 online. 

### Viitteet

## Aiheesta muualla
* Afrikkalaiskirjailijoiden Caine-palkinto E.C. Osondulle, Yle.fi
* Caine-palkinnon saanut novelli "Waiting"  
* Novelli "A Letter from Home", AGNIonline 
* Temitayo Olofinluan tekemä haastattelu Osondun kanssa, Bella Naija 
* BBC:n Molara Wood tekemä haastattelu Osondun kanssa, Africa Beyond: Celebrating African Arts in the UK
Kansalliskirjaston verkkoarkisto

**Kansalliskirjaston verkkoarkisto** on Suomen Kansalliskirjaston ylläpitämä palvelu, johon tallennetaan pysyvästi suomalaisia verkkosivustoja kansallisen kulttuuriperinnön säilyttämistarkoituksessa. Arkiston sisältöä on mahdollista katsella ja kuunnella tähän tarkoitukseen varatuilla erityisillä työasemilla, joita on Kansalliskirjaston päärakennuksessa, Kansallisen audiovisuaalisen arkiston tiloissa, Eduskunnan kirjastossa sekä erikseen määritellyissä vapaakappalekirjastoissa. Internetissä verkkoarkiston sisältöä ei voi katsella, mutta verkkoarkiston hakemistopalvelussa käyttäjä voi tutkia, onko jokin verkkosivu tallennettu arkistoon.

## Sisältö
Kansalliskirjasto on kerännyt verkkoarkistoonsa aineistoa vuodesta 2006 lähtien tekemällä laajoja koko Suomen kattavia verkkosivujen keräyksiä sekä erillisiä teemakeräyksiä, joilla on reagoitu ajankohtaisiin tapahtumiin tai aiheisiin, kuten vaaleihin, tai kerätty aineistoa, joka ei ole muuten tarttunut kirjaston haravaan (esim. ulkomailla sijaitsevat verkkosivut). Vuosittain Kansalliskirjasto kerää talteen kymmeniä miljoonia verkkosivuja suomalaisesta internetistä.

Vapaakappaletyöasemakoneilta, joilla verkkoarkiston sisältöä voi tutkia, on mahdollista katsoa ja kuunnella myös Kansallisen audiovisuaalisen arkiston keräämiä Suomen televisio- ja radiolähetysten tallenteita.

## Verkkoaineistojen kerääminen maailmalla
Maailmalla eri maiden kansalliskirjastot ovat aloittaneet omien maidensa verkkosivujen tallentamisprojekteja noin vuodesta 2000 lähtien, jonka jälkeen toiminta on vakiintunut monissa maissa. Perinteisesti kansalliskirjastot ovat tallentaneet oman maansa kirjallista tuotantoa arkistoihinsa kulttuuriperinnön säilyttämistarkoituksessa, mistä toiminta on laajentunut musiikin ja elokuvien kautta myös verkkosivujen kaltaisiin elektronisiin aineistoihin. Verkkoaineistojen keräämisessä eri maiden kansalliskirjastot tekevät yhteistyötä sisarorganisaatioidensa kanssa kansainvälisen katto-organisaation International Internet Preservation Consortiumin kautta.

## Katso myös
*Internet Archive

## Lähteet

## Aiheesta muualla
*Kansalliskirjaston sivu verkkoarkistopalvelusta
*Verkkoarkiston hakemistopalvelu
*Verkkoarkiston lokikirja 
*Tietoja verkkosivujen keräämisestä verkkoarkistoon
*International Internet Preservation Consortium (IIPC)
Västra kyrkogården (Göteborg)

**Västra kyrkogården** on suuri hautausmaa, joka sijaitsee läntisessä Göteborgissa.

Hautausmaa on 45 hehtaaria suuri ja sisältää 28&nbsp;000 hautapaikkaa. Piispa Edvard Herman Rodhe avasi hautausmaan 8. marraskuuta 1888. 1960-luvulla sinne rakennettiin kaksi kapellia, Sanct Markus ja Sanct Lukas. 

Tunnettuja henkilöitä lepää siellä esim. Gunnar Gren. 

## Katso myös

* Östra kyrkogården, Göteborg

## Aiheesta muualla
Miguashan kansallispuisto

**Miguashan kansallispuisto** on kansallispuisto Gaspén niemimaalla Quebecissä Kanadassa. Kansallispuisto on auki läpi vuoden.

## Historia
Alue oli 370 miljoonaa vuotta sitten murtovetinen alue, jonka lämpimissä vuorovesien muovaamassa ympäristössä eli suuri valikoima erilaisia kaloja. Kaloihin kuului muun muassa alku-, keuhko- ja nokkakaloja.

## Fossiilit
Miguashan kansallispuistossa on maailman suurin esiintymä devonikauden fossiileja. Puisto valittiinkin tämän perusteella UNESCOn maailmanperintöluetteloon vuonna 1999. Fossiilit löydettiin vuonna 1842 ja niitä on museoissa ympäri maailmaa, muun muassa British Museumissa Lontoossa. Miguashasta on löydetty myös yksi maailman vanhimmista kukkaislajin fossiili. Kansallispuisto on kuitenkin tunnetuin sen 21 kalalajin fossiileistaan. Kansallispuistosta on laskettu löydetyn jo yli viisi tuhatta eri fossiilia.

## Luonto
Kansallispuistossa on niin haapa-, koivu- kuin kuusimetsääkin.

## Museo
Kansallispuistossa sijaitsee myös *Natural History Museum*, jossa on mittava kokoelma fossiileja.

## Katso myös
*Devonikausi
*Fossiili

## Lähteet

## Aiheesta muualla
*Miguasha National Park Miguashan kansallispuisto UNESCOn maailmanperintöluettelossa
Sergio Scariolo

**Sergio Scariolo** (s. 1. huhtikuuta 1961 Brescia) on italialainen koripallovalmentaja.

## Joukkueet
### Seurajoukkueet
* 1989–1991  Victoria Libertas Pesaro
* 1991–1993  Pallacanestro Aurora Desio
* 1993–1997  Fortitudo Bologna
* 1997–1999  Saski Baskonia
* 1999–2002  Real Madrid Baloncesto
* 2002–2008  CB Málaga
* 2008–2010  Himki BK

### Maajoukkueet
* 1985 
* 2009–2012, 2015– 

## Aiheesta muualla

* Eurocup
* Legabasket Serie A
Moottorikelkkaenduro

**Moottorikelkkaenduro** on moottorikelkalla suoritettava nopeuskilpailu. Moottorikelkkaenduro koostuu kolmesta tai useammasta erikoiskokeesta, jotka sijoittuvat maastoon. Pituudeltaan erikoiskokeet ovat muutamasta kilometristä jopa 70 kilometriin, kuitenkin niin että kokonaismatka ylittää 100 kilometriä. Lajilla on SM-arvo. Suomen mestaruus ratkaistaan neljässä tai viidessä erillisessä kilpailussa. Se sisältää myös erilaisia kansallisia luokkia.
Signify

**Signify** on brittiyhtye Porcupine Treen neljäs albumi. Se on myös ensimmäinen, jossa yhtyeen keulakuva Steven Wilson oli kasannut kokonaisen bändin levyä tekemään, kun edellisillä levyillä hän oli soittanut kaiken musiikin itse lukuun ottamatta muutamaa vierailijamuusikkoa.

## Kappaleet
#
#
# 
#
# 
#
#
#
# 
#
#
# 

## Kokoonpano
*Steven Wilson - kitara, piano, urku, mellotron, putkikellot, soittorasiat, laulu
*Richard Barbieri - syntetisaattori, Hammond-urut, piano
*Colin Edwin - basso
*Chris Maitland - rummut, koskettimet
Esko Heltola

**Esko Olavi Heltola** (27. lokakuuta 1938 Kouvola) on entinen suomalainen jalkapalloilija, jääpalloilija ja jääkiekkoilija.

Jalkapalloa tukimiehenä pelanneen Heltolan ura alkoi 2. divisioonan Kouvolan Urheilijain Palloilijoissa 1956. Hän pelasi seurassa 1960 asti, jonka jälkeen hän siirtyi ensin kaudeksi 1. divisioonan Susiin ja sitten mestaruussarjassa pelanneen HIFK:n riveihin. Heltola pelasi HIFK:ssa 1962–1965. HIFK:n jälkeen hän pelasi vielä 1. divisioonassa Lappeenrannan Pallossa 1967–1971. Kaikkiaan Heltola pelasi neljän kauden aikana 77 pääsarjatason ottelua, joissa hän teki kahdeksan maalia. Maajoukkueessa Heltola pelasi vuosina 1961–1963 kolme maaottelua.

Jääpallossa Heltola edusti Lappeenrannan Palloa, HIFK:a ja Veiterässä. Hän pelasi maajoukkuessa 50 A-maaottelua. Pelaamisen lisäksi Heltola toimi myös valmentajana ja hänet valittiin kahdesti vuoden valmentajaksi. MM-kisoista Heltolalla on jääpallossa kolme pronssimitalia (1965, 1969, 1971). Vuonna 1965 hän saavutti SM-hopean HIFK:n hävittyä finaalissa WP-35:lle 1–5.

Heltola pelasi jalkapallon ja jääpallon ohella myös jääkiekkoa. Hän pelasi 1960-luvulla HIFK:ssa kaksi kautta SM-sarjaa.

Heltola toimi Jääpalloliiton koulutusvaliokunnassa. Hän sai SPL:n kultaisen ja hopeisen ansiomerkin. Heltola toimi liikunnanopettajana Armilan koulussa Lappeenrannassa.

## Lähteet
Vondelpark

**Vondelpark** on puisto Amsterdamissa, Alankomaissa. Puisto avattiin vuonna 1865. Se sijaitsee noin kaksi kilometriä keskustasta lounaaseen. Puiston koko on noin 47 hehtaaria ja se on nimetty renessanssirunoilija Joost van den Vondelin mukaan. Aiemmin puiston nimi oli "Nieuwe Park".
Vondelparkissa toimii Nederlands Filmmuseum. Puistossa käy vuosittain lähes 10 miljoonaa vierailijaa.

## Lähteet
Sitara Shah

**Sitara Shah** (s. 21. tammikuuta 1991 Lontoo, Iso-Britannia) on brittiläinen näyttelijä, joka näytteli Parvati Patilia elokuvassa *[[Harry Potter ja Azkabanin vanki (elokuva)|Harry Potter ja Azkabanin vanki]]* (2004). Harry Potter -elokuvasarjan myöhemmissä osissa Parvati Patilin roolissa esiintyi Shefali Chowdhury.

## Aiheesta muualla
*
Beratin ja Gjirokastran historialliset keskustat

**Beratin ja Gjirokastran historialliset keskustat** Beratin ja Gjirokastran kaupungeissa Albaniassa valittiin Unescon maailmanperintökohteiksi vuodesta 2005. Niitä pidetään harvinaisina esimerkkeinä ottomaanien valtakauden aikaisesta arkkitehtuurista. Alueella on muun muassa Kalan linna, joka on suurelta osin rakennettu 1200-luvulla, vaikkakin sen historia ulottuu aina 300-luvulle eaa. asti.

## Lähteet
Käsipallo kesäolympialaisissa 2008

**[[Kesäolympialaiset 2008|Pekingin vuoden 2008 kesäolympialaisissa]]** pelattiin **[[käsipallo]]a** sekä miehissä että naisissa. Kummankin sukupuolen olympiaturnaukseen osallistui 12 maata, jotka jaettiin kahteen alkulohkoon. Alkulohkojen neljä parasta maata etenivät pudotuspelivaiheeseen, jonka lopuksi pelattiin finaali ja pronssiottelu.

Alkulohkojen ottelut pelattiin 7&nbsp;000 katsojaa vetäneessä olympiaurheilukeskuksessa. Jatkopelit pelattiin kansallisella sisäurheilustadionilla, johon mahtui olympialaisten aikana 19&nbsp;000 katsojaa.

## Mitalistit

## Osallistujat

### Miehet

### Naiset

## Lähteet

* Olympiamitalistitietokanta Olympic.org:issa
Zelenogorsk (Krasnojarskin aluepiiri)

**Zelenogorsk** () on suljettu kaupunki Krasnojarskin aluepiirissä Venäjällä. Vuonna 2010 kaupungissa oli noin 66&nbsp;000 asukasta. Se sijaitsee Kan-joen länsirannalla 138 km:n päässä Krasnojarskista ja 18 km:n päässä Zaozjornyin kaupungista.

Kaupunki tunnettiin aiemmin nimellä **Zaozjornyi-13** ja tämän jälkeen nimellä **Krasnojarsk-45**. Kaupungissa rikastettiin uraania Neuvostoliiton ydinohjelmaa varten.

## Katso myös
*The city administration's site 
*Zelenogorsk map

## Lähteet
Scaligera Basket Verona

**Scaligera Basket Verona** on italialainen koripalloseura Veronasta. Seura on pelannut viimeksi kaudella 2001–2002 Serie A:ssa, jonka jälkeen se lakkautettiin. Vuoden 2009 jälkeen Basket Verona aloitti uudelleen toimintansa.

## Aiheesta muualla
*Virallinen kotisivu 
*LegaBasket  
*Eurobasket
Valittu kansa

**Valittu kansa** on *[[Raamattu|Raamatussa]]* usein mainittu käsitys, jonka mukaan Jumala valitsi juutalaiset erityisasemaan muihin kansoihin nähden. Valittu kansa tietää Jumalan tahdon, ja sillä on erityinen tehtävä kertoa Jumalasta maailmalle.

Vanhassa testamentissa on kaksi erilaista kuvausta siitä, milloin Jumala valitsi muinaiset israelilaiset kansakseen. Yhdessä kertomuksessa tämä tapahtui jo Abrahamin ja muiden patriarkkojen aikana. Kun Abraham oli ensimmäisenä ihmisenä valinnut Jumalan, Jumala teki hänen kanssaan liiton. Jumala halusi, että Abrahamin jälkeläiset saisivat asua itsenäisenä kansana omassa maassaan.

Toisessa kertomuksessa valinta tapahtui vasta kun Jumala johdatti isralilaiset pakomatkalle Egyptistä. Viides Mooseksen kirja (7:7) kertoo, että Jumala valitsi israeliitit heidän pakoretkensä aikana, koska he olivat ”kansoista pienin”. Juutalaisuudessa opetetaan, että juuri juutalaisten vähälukuisuus on todiste heidän maailmalle levittämänsä yhden Jumalan sanoman totuudellisuudesta ja voimasta.

Valitun kansan käsitys on juutalaisen teologian keskeinen osa. Sen merkityksestä on kuitenkin erilaisia tulkintoja. Yhden näkökulman mukaan juutalaiset ovat valittuna kansana moraalisesti tai rodullisesti ylempiarvoisia muihin kansoihin nähden. Toisten mukaan kyse on juutalaisten erityistehtävästä ihmiskunnalle, ja he pitävät valittuna olemisen tarkoituksena Jumalan tahdon mukaan elämistä ja esimerkkinä toimimista.

Keskiajan juutalaiset filosofit kuten Maimonides eivät juurikaan viitanneet valitun kansan doktriiniin. Ainoastaan Yehuda Halevi piti israelilaisia ylempänä kansana. Kabbalan perusperiaatteita oli Israelin ainutlaatuinen historiallinen ja kosminen asema. Rationalismin, modernismin ja juutalaisten emansipaation myötä valitun kansan käsite muuttui ongelmalliseksi. Abraham Geiger kuitenkin yhä piti juutalaisia uskonnollisesti ainutlaatuisina, ja hän ja muut reformijuutalaiset ajattelijat katsoivat juutalaisten hajaannuksen olevan Jumalan suunnitelma juutalaisten erityisen jumal-ihmissuhdenäkemyksen levittämiseksi.

Jotkut juutalaiset teologit ja filosofit torjuvat nykyisin valitun kansan käsitteen kokonaan. Reformijuutalaiset ja rekonstruktionistiset juutalaiset ovat poistaneet viittaukset valittuun kansaan rukouskirjoistaan.

Kristinuskon piirissä valittuna kansana on pidetty kristittyjä. Vanhatestamentillista näkemystä jotain tietystä ryhmästä Jumalan valittuna kansana on käytetty myöhemminkin. Transvaalin presidentti ja *[[Etelä-Afrikan reformoidut kirkot|Nederduitsch Hervormde Kerkin]]* perustajajäsen Paul Kruger esimerkiksi katsoi, että afrikaanerien muodostama *[[volk]]* oli valittu kansa, jonka Suuri vaellus oli "pako Egyptin orjuudesta": exodus Kapmaasta brittien ikeestä buuritasavaltojen luvattuun maahan.

## Lähteet
György Gedó

**György Gedó** (s. 23. huhtikuuta 1949 Budapest) on entinen unkarilainen nyrkkeilijä ja olympiavoittaja.

Gedó osallistui neljiin olympialaisiin kevyimmässä eli alle 48-kiloisten sarjassa. Méxicon 1968 olympialaisissa hän hävisi avausottelussaan australialaiselle Joseph Donovanille kehätuomarin keskeytyksellä toisessa erässä. Münchenin 1972 olympialaisissa hän voitti kultaa. Hän voitti thaimaalaisen S. Surapongin luovutuksella kolmannessa erässä, australialaisen D.A. Talbotin pistein 5–0, neuvostoliittolaisen Vladimir Ivanovin pistein 3–2, brittiläisen Ralph Evansin pistein 5–0 sekä loppuottelussa pohjoiskorealaisen Kim U-Gilin pistein 5–0. Montréalin 1976 olympialaisissa hän voitti iranilaisen S. Bashirin tyrmäyksellä toisessa erässä ja mongolialaisen S. Batsukhin pistein 5–0 mutta hävisi puolivälierissä thaimaalaiselle Payao Pooltaratille pistein 1–4 ja päätyi sijoille 5–8. Moskovan 1980 olympialaisissa hän voitti ugandalaisen C. Lubulwan kehätuomarin keskeytyksellä ensimmäisessä erässä mutta hävisi puolivälierissä kuubalaiselle Hipolito Ramosille pistein 0–5 ja päätyi sijoille 5–8.

Gedó voitti Euroopan-mestaruuden 48 kilogramman sarjassa Bukarestissa 1969 ja Madridissa 1971. Katowicessa 1975 hän saavutti EM-pronssia.

Seuratasolla Gedó edusti Vasas Budapestia.

## Lähteet
* 
* 
* 
* 

### Viitteet
Zaozjornyi

**Zaozjornyi** tarkoittaa seuraavia maantieteellisiä paikkoja:

*Karmala, entinen kylä Sortavalan maalaiskunnassa ja nykyinen taajama Karjalan tasavallassa Venäjällä
*Zaozjornyi, kaupunki Krasnojarskin aluepiirissä Venäjällä
*Zaozjornyi, taajama Aqmolan alueen Enbekšilderin piirissä Kazakstanissa
*Zaozjornyi, taajama Aqmolan alueen Štšutšjen piirissä Kazakstanissa
Toivo Mansner

**Toivo Hjalmar Mansner** (12. marraskuuta 1909 Helsinki – 10. marraskuuta 1986 Tampere) oli suomalainen kaupunginjohtaja ja kaupunkineuvos. Mansner toimi Imatran kauppalan- ja kaupunginjohtajana 16 vuotta ja hän oli myös sosialidemokraattien kansanedustajana 1940-luvulla.

Mansnerin vanhemmat olivat seppä Gustaf Hjalmar Mansner ja Helmi Lehtonen. Mansner kävi kansakoulun jälkeen kauppa-apulaiskoulun 1928 ja opiskeli Työväen akatemiassa 1931. Hän aloitti pankkialalla juoksupoikana, vahtimestarina ja virkailijana 1924–1932, oli Pohjois-Hämeen sos.dem. piirisihteerinä 1932–1934 ja Kansan Lehden toimittajana Tampereella 1934–1947 sekä Tampereen teknillisen lautakunnan sihteerinä 1937–1947. Mansner oli sitten Lauritsalan kauppalanjohtajana 1947–1955 ja Imatralla ensin kauppalanjohtajana, sitten kaupunginjohtajana 1956–1972. Mansner sai kaupunkineuvoksen arvon 1972.

Mansner oli kansanedustajana 1942–1945 ja 1947–1948 edustaen Hämeen läänin pohjoista vaalipiiriä. Hän tuli eduskuntaan 15. kesäkuuta 1942 Lahden kaupunginjohtajaksi siirtyneen SDP:n kansanedustajan Olavi Kajalan tilalle. Toisen kerran Mansner tuli eduskuntaan 3. kesäkuuta 1947 edesmenneen SDP:n kansanedustajan Väinö Voionmaan tilalle. Mansner oli Tampereen kaupunginvaltuuston ja -hallituksen jäsenenä ja hän kuului Sosialidemokraattisen puolueen puolueneuvostoon. Mansnerilla oli myös lukuisia muita luottamustehtäviä.

Toivo Mansner oli naimisissa Ida Annikki Holmin kanssa 1933–1942. Vuodesta 1942 hän oli naimisissa Maire Judit Haution (entinen Nordman) kanssa.
 
## Lähteet
*
Richard Corliss

**Richard Nelson Corliss** (6. maaliskuuta 1944 Philadelphia, Pennsylvania – 23. huhtikuuta 2015 New York, New York) oli yhdysvaltalainen *[[Time]]n* kirjoittaja, joka keskittyi pääasiassa elokuviin ja satunnaisesti musiikkiin sekä urheiluun. Corliss kirjoitti useisiin lehtiin, kuten *[[National Review]]*, *[[New Times Media]]*, *[[Maclean's]]* ja *[[SoHo Weekly News]]*. Vuonna 1980 hän liittyi *Timeen*  toimien alkuun apulaiseditoijana, kunnes hänet ylennettiin kirjoittajaksi vuonna 1985.

## Lähteet

## Aiheesta muualla
*Richard Colliss ''Timen'' sivustolla
*
Eino Sirén

**Eino Armas Sirén** (25. joulukuuta 1909 Helsinki – 4. maaliskuuta 1981 Helsinki) oli suomalainen varatuomari ja osastopäällikkö, joka toimi sosialidemokraattien kansanedustajana 1960-luvulla.

Sirénin vanhemmat olivat kirvesmies Arndt Sirén ja Sandra Laaksonen. Hän pääsi ylioppilaaksi 1931 ja suoritti ylemmän oikeustutkinnon 1941 sekä sai varatuomarin arvon 1945. Sirén ehti olla myös puusepän opissa kahden vuoden ajan. Hän toimi Helsingin maalaiskunnan taksoitussihteerinä 1942–1945, Kulutusosuuskuntien Keskusliiton työehtoasiain hoitajana 1945–1952 ja viimeksi OTK:n lakiasiainosaston päällikkönä 1953–1973. Sirén sai kunnallisneuvoksen arvon 1963.

Sirén oli kansanedustajana 1962–1970 Uudenmaan läänin vaalipiiristä. Hän toimi Pohjoismaiden neuvoston Suomen valtuuskunnan puheenjohtajana ja oli presidentin valitsijamiehenä vuosien 1962 ja 1968 presidentinvaaleissa. Hän oli Helsingin maalaiskunnan kunnanvaltuuston ja kunnanhallituksen puheenjohtajana sekä Vantaan kauppalanvaltuuston puheenjohtajana. Sirén  kuului sosialidemokraattisen puolueen puoluetoimikuntaan ja hänellä oli myös lukuisia muita luottamustoimia.

## Lähteet
*
Jan Szczepański

**Jan Antoni Szczepański** (20. marraskuuta 1939 Małecz – 15. tammikuuta 2017 Varsova) oli puolalainen nyrkkeilijä ja olympiavoittaja.

Szczepański voitti Münchenin 1972 olympialaisissa kultaa kevyessä sarjassa eli alle 60-kiloisissa. Hän pääsi suoraan toiselle kierrokselle ja voitti sudanilaisen K. M. Kasamiron pistein 5–0, yhdysvaltalaisen J. A. Busceme jr:n pistein 5–0, irlantilaisen Charles Nashin hylkäyksellä kolmannessa erässä, kenialaisen Samuel Mbuguan luovutuksella sekä loppuottelussa unkarilaisen László Orbánin pistein 5–0.

Szczepański voitti Euroopan-mestaruuden 60 kilogramman sarjassa Madridissa 1971. Hän edusti seuratasolla Legia Varsovaa.

## Lähteet
* 
* 
* 
* 

### Viitteet